«Ռեժանս» համալիրի մոտ աշխատող ավտոհսկիչների կավատության մասին արդեն շատերն են խոսում: Մի շարք լրատվամիջոցներ շտապել են տեղեկություններ հաղորդել հանցագործության բացահայտման մասին: Ու հասարակությունն էլ, երևի, ուրախացել է, որ մեր ազգային մենթալիտետը աղավաղող մի փաստ ևս բացահայտվել է: Բայց արդյո՞ք նման բացահայտումները բավական են, որպեսզի իսպառ չգոյանա մարմնավաճառությունը, որպեսզի մեր իրականությունից դուրս մղվի «հնագույն մասնագիտության» սինդրոմը: Հավանաբար` ոչ, որովհետև մասնավորաբար վերջին տարիներին մարմնավաճառությունը չափազանց մեծ ծավալներ է ընդգրկել ու տարածվել փոքրիկ Հայաստանում: